Publication: Magyar Közlöny
Issue: MK-2003-103 (Year: 2003, Number: 103)
Era: 1990-2004
Section: A szerzõi jogról szóló 1999. évi LXXVI. törvény, valamint a szerzõi és szomszédos jogok közös kezelését végzõ
Paragraph Index: 176

4. A pályázattal elnyerhetõ támogatás A fenti cél megvalósítására összesen 30 millió forint áll rendelkezésre. A támogatás formája: vissza nem térítendõ támogatás. Esetenként lehetõség van a megítélt támogatási összeg bruttó összegként történõ kifizetésére: a támogatás csak abban az esetben igényelhetõ az általános forgalmi adót is tartalmazóan, ha a kedvezményezettnek a támogatásból finanszírozott beszerzése kapcsán ÁFA levonási joga nincs. Amennyiben ÁFA levonási joggal rendelkezik, akkor a támogatás összege az ÁFA összegével csökkentve, nettó összegként igényelhetõ. A pályázat benyújtásához a pályázónak rendelkeznie kell a kért támogatás 15%-ának megfelelõ mértékû önerõvel (saját forrással). Az összeget a pályázó igazolni köteles (pl. bankkivonattal, ígérvénnyel, szerzõdéssel stb.). Önerõ a pályázó által a támogatott projekthez biztosított forrás, amelybe az államháztartás alrendszereibõl nyújtott támogatás nem számítható be. A területfejlesztési tanácsok rendelkezési jogkörébe utalt támogatások és az államközi szerzõdések alapján kapott külföldi támogatás — a vonatkozó államközi szerzõdés eltérõ rendelkezése hiányában — nem tekinthetõ saját forrásnak. A Külügyminisztérium elõleget nem ad. A pályázat utófinanszírozási rendszerû, a támogatási összeg folyósítására a támogatott tevékenység részleges vagy teljes megvalósulását követõen, a benyújtott zárójelentés elfogadását követõen kerül sor, hiánytalan, a szerzõdésnek megfelelõ pénzügyi dokumentáció benyújtása esetén, írásbeli lehívás alap- 2003/103. szám ján (az elszámolás részletes szabályait a támogatási szerzõdés tartalmazza). Visszamenõleges támogatásra nincs lehetõség.

Source: https://magyarkozlony.hu/hivatalos-lapok/031052d876818f62008a75f99689ec464a182ddc/dokumentumok/69ef6b6926c00bef63bd7550c2dbcaf55346fb49/letoltes